S P R Á V A

z kontroly plnenia úloh z uznesení vlády SR splatných v IV. štvrťroku 2003

	Kontrolu vykonal Úrad vlády SR (ďalej ÚV SR) v súlade s uznesením vlády č. 21 zo dňa 14. januára  2004,  ktorým  bolo  schválené  „Zameranie  kontrolnej  činnosti  ÚV  SR  na  I. polrok 2004“. 

	Podkladom pre zhodnotenie plnenia uznesení vlády SR splatných v IV. štvrťroku 2003 v ministerstvách a ostatných ústredných orgánoch štátnej správy (ďalej ÚOŠS) boli štvrťročné hlásenia o ich plnení, ktoré sú predkladané ÚV SR.

V uzneseniach prijatých od 1. 1. 1995 do 31. 12. 2003 a splatných v kontrolovanom období (október - december 2003) vláda uložila podpredsedom vlády, ministrom, predsedom ÚOŠS a vedúcemu ÚV SR plniť 1125 termínovaných úloh splatných v kontrolovanom období, z ktorých sa splnilo 1028 úloh v termíne (91,4 %), 91 sa splnilo oneskorene (8,1 %) a  6 bolo nesplnených  (0,5 %).

Prehľad o stave plnenia uznesení vlády prijatých od 1. 1. 1995 do 31. 12. 2003 a splatných v  IV. štvrťroku 2003 tvorí prílohu č. 1 tejto správy. V prílohe č. 2 sú uvedené príčiny nesplnenia úloh z uznesení vlády, vychádzajúce z  podkladov jednotlivých ministerstiev.

Porovnanie súhrnných výsledkov súčasnej kontroly so stavom zisteným predchádzajúcou kontrolou v  rokoch 2002 a  v  I. až  III. štvrťroku 2003 je v nasledujúcej tabuľke č. 1. 

                    Tabuľka č. 1

Kontrolované
obdobie	Úlohy           
celkom	Termín.
úlohy
celkom	Z   t o h o	Netermínované úlohy	
			Splatné v kontrolovanom  období	splatné v ďalšom období		
			Celkom	splnené	oneskor.
splnené	nesplnené
		celkom
	z toho
splnené	
1.  január – 31. marec 2002	7086	2083
(29,4 %)	729	620
(85,0 %)	93
(12,8 %)	16
(2,2 %)	1354	5003
(70,6 %)	483
(9,7 %)	
1. apríl – 30. jún 2002	7750	2165
(27,9 %)	933	812
(87,0 %)	105
(11,3 %)	16
(1,7 %)	1232	5585
(72,1 %)	612
(10,9 %)	
1. júl – 30. september 2002	7859	2047
(26,0 %)	636
	526
(82,7 %)	89
(14,0 %)	21
(3,3 %)	1411	5812
(74,0 %)	888
(15,3 %)	
1. okt. – 31. december 2002	8009	2415
(30,2 %)	1085	998
(92,0 %)	63
(5,8 %)	24
(2,2 %)	1330	5594
(69,8 %)	562
(10,0 %)	
1. január – 31. marec 2003
	7928	2096
(26,4 %)	850	753
(88,6 %)	94
(11,0 %)	3
(0,4 %)	1246	5832
(73,6 %)	1014
(17,4 %)	
1. apríl – 30. jún 2003 
	7716	2571
(33,3 %)	826	720
(87,2 %)	102
(12,3 %)	4
(0,5 %)	1745	5145
(66,7 %)	446
(8,7 %)	
1. júl – 30. september 2003
	8419	2652
(31,5 %)	948	844
(89,0 %)	96
(10,1 %)	8
(0,9 %)	1704	5767
(68,5 %)	855
(14,8 %)	
1. okt. – 31. december 2003
	8299	2706
(32,6 %)	1125
	1028
(91,4 %)	91
(8,1 %)	6
(0,5 %)	1581	5593
(67,4 %)	581
(10,4 %)	

Na zistený stav neplnenia úloh z uznesení vlády malo vplyv nedodržiavanie čl. 3 Smernice na prípravu a predkladanie materiálov na rokovanie vlády schválenej uznesením vlády č. 512/2001 (ďalej len Smernica) tým, že subjekty, ktorým vláda uložila predložiť materiály na rokovanie vlády v určenom termíne a tento termín nedodržali, nepožiadali predsedu vlády o odklad termínu plnenia pred jeho uplynutím. 

Napríklad :

V úlohe C.3. uznesenia vlády č. 929/2002 vláda uložila podpredsedovi vlády pre európsku integráciu, ľudské práva a menšiny predložiť na rokovanie vlády informatívny materiál o konkretizácii úloh rezortov v Národnom akčnom pláne pre problémy s alkoholom s termínom do 30. decembra 2002 a každoročne. Z dôvodu nevyriešených rozporov s MF SR, týkajúcich sa finančného dopadu úloh ukladaných rezortom, nebol materiál predložený na rokovanie vlády. Podpredseda vlády nepožiadal predsedu vlády o odklad termínu predloženia materiálu na rokovanie vlády.

Úlohou B.1. uznesenia vlády č. 830/2003 vláda uložila ministrovi pôdohospo- dárstva predložiť na rokovanie vlády návrh novelizácie právnych predpisov upravujúcich profesijné komory v súlade so schválenými zásadami v termíne do 31. decembra 2003. Minister nepredložil návrhy noviel zákonov o Slovenskej lesníckej komore a  o  Slovenskej poľnohospodárskej a  potravinárskej komore z dôvodu nevyriešených rozporov s  Ministerstvom spravodlivosti SR a Protimonopolným úradom SR na rokovanie vlády, ani nepožiadal predsedu vlády o odklad termínu. 

Z porovnania výsledkov kontroly za obdobie júl – september 2003 vyplýva, že v kontrolovanom období počet uložených úloh celkom sa znížil o 120, t. j. o 1,4 %, počet termínovaných úloh sa zvýšil o 54, t. j. o 2,0 %, počet netermínovaných úloh sa znížil o 622 úloh, t. j. o 12,1 %. Podiel termínovaných úloh predstavuje 32,6 %, čo znamená, že v porovnaní s predchádzajúcim štvrťrokom  došlo v  tejto skupine úloh  k  nárastu  podielu o 1,1 %. Podiel netermínovaných úloh však tvorí 67,4 %, t. j. viac ako dve tretiny všetkých úloh. Z pretrvávajúceho nízkeho stavu plnenia netermínovaných úloh (10,4 %) vyplýva nutnosť dodržiavania čl. 6 ods. 2 písm. b) Smernice, podľa ktorého treba do návrhov uznesení vlády uvádzať termíny úloh. 

Porovnanie počtu predložených termínovaných a netermínovaných úloh do návrhov uznesení vlády  v IV. štvrťroku 2003 podľa jednotlivých predkladateľov tvorí prílohu č. 3. Z prílohy vyplýva, že viac návrhov netermínovaných úloh ako termínovaných predložili najmä minister pôdohospodárstva, minister dopravy, pôšt a telekomunikácií a minister obrany.

Kontrolou predložených návrhov uznesení schválených vládou bolo zistené, že v niektorých prípadoch sa navrhovali netermínované úlohy, ktorými boli členom vlády a predsedom ÚOŠS duplicitne ukladané povinnosti, ktoré im vyplývajú zo zákonov. Súčasne tak narastá počet nadbytočných netermínovaných úloh, ako aj administratívna náročnosť pri ich sledovaní a vyhodnocovaní.

Napríklad:

1)	Netermínované úlohy, ktorými sa ukladá vykonávať rôzne dohody, resp. zmluvy po nadobudnutí ich platnosti, sú duplicitné s ustanoveniami § 35 ods. 2 až 4 zákona č. 575/2001 Z. z. o organizácii činnosti vlády a organizácii ústrednej štátnej správy v platnom znení, podľa ktorých ministerstvá a ostatné ústredné orgány štátnej správy vykonávajú v rozsahu svojej pôsobnosti štátnu správu a plnia ďalšie úlohy ustanovené v ústavných zákonoch, zákonoch a  iných záväzných právnych predpisoch, zodpovedajú aj za úlohy obrany a zabezpečujú aj úlohy súvisiace s dojednávaním a vykonávaním medzinárodných zmlúv. V nadväznosti na citované ustanovenia sa javia ako nadbytočne navrhnuté a prijaté nasledovné netermínované úlohy v uzneseniach vlády:

Uznesenie vlády č.:	Úloha:		Predkladateľ 		
návrhu uznesenia:		

975/2003			C.3.		MV SR			
976/2003			C.2.	 	MV SR			
1001/2003			E.5.	 	MŽP SR			
1016/2003			C.3.	 	podpredseda vlády a MF SR, MPSVR SR
1026/2003			C.1.		podpredseda vlády a MF SR
1028/2003			D.3.		MV SR
1029/2003			C.3.		MV SR
1030/2003			C.3.		MV SR
1040/2003			D.3.		MDPT SR
1049/2003			D.3.		MV SR
1052/2003			C.3.		MV SR
1098/2003			D.3.		MDPT SR
1099/2003			D.3.		MDPT SR
1125/2003			B.1.		MZV SR
1128/2003			C.3.		MŠ SR
1134/2003			C.3.		MV SR  a MZV SR
1143/2003			D.3.		podpredseda vlády a MF SR
1144/2003			C.1.		MO SR a MZV SR
1165/2003			C.3.		MDPT SR
1187/2003			C.2.		podpredseda vlády a MH SR
1194/2003			B.2.		podpredseda vlády a MS SR
1200/2003			B.3.		MV SR
1202/2003			C.3.		MDPT SR
1231/2003			D.4.		podpredseda vlády a MF SR
1233/2003			D.3.		podpredseda vlády a MF SR, MZV SR

2)	V uznesení č. 1113/2003 vláda vydala rozhodnutie o transformácii štátnej príspevkovej organizácie Slovenský inštitút medzinárodných štúdií Bratislava podľa § 5 ods. 2 zákona č. 13/2002 Z. z. o podmienkach premeny niektorých rozpočtových organizácií a príspevkových organizácií na neziskové organizácie poskytujúce všeobecne prospešné služby  (transformačný zákon) a ktorým sa mení a dopĺňa zákon č. 92/1991 Zb. o podmienkach prevodu majetku štátu na iné osoby v znení neskorších predpisov. Úlohou B.1. z tohto uznesenia vláda uložila ministrovi zahraničných vecí zabezpečiť všetky právne úkony podľa § 6 ods. 1 až 8 cit. zákona. Ďalšou netermínovanou úlohou B.3. vláda uložila podpredsedovi vlády a ministrovi hospodárstva zabezpečiť plnenie § 5 ods. 5 cit. zákona, ak záujemca nevloží majetok do neziskovej organizácie. Predmetné úlohy ukladajú uvedeným zodpovedným osobám duplicitne povinnosti vyplývajúce z uvedených ustanovení zákona. Návrh uznesenia predložil podpredseda vlády a minister hospodárstva. 

3)	Vláda v uznesení č. 1168/2003 vzala na vedomie analýzu akvizičnej činnosti v oblasti múzeí, galérií a knižníc s pripomienkami prijatými na rokovaní vlády. V netermínovanej úlohe B.1. tohto uznesenia bolo uložené ministrovi školstva, ministrovi vnútra, ministrovi obrany, podpredsedovi vlády a ministrovi hospodárstva, ministrovi životného prostredia, ministrovi zdravotníctva, ministrovi pôdohospodárstva a ministrovi  dopravy, pôšt a telekomunikácií venovať trvalú pozornosť vytváraniu podmienok pre riadne zabezpečenie akvizičnej činnosti múzeí, galérií a knižníc v pôsobnosti riadeného rezortu. Úloha je duplicitná s ustanovením § 35 ods. 2 zákona č. 575/2001 Z. z. v platnom znení, podľa ktorého sa ministerstvá a ostatné ústredné orgány štátnej správy podieľajú na tvorbe jednotnej štátnej politiky v jednotlivých oblastiach, uskutočňujú túto politiku, vykonávajú v rozsahu svojej pôsobnosti štátnu správu a plnia ďalšie úlohy ustanovené v ústavných zákonoch, zákonoch a iných záväzných právnych predpisoch. Návrh uznesenia predložil minister kultúry. 

Nadväzne na potrebu zníženia administratívnej náročnosti spojenej so sledovaním a vyhodnocovaním netermínovaných úloh sa v návrhu uznesenia vlády ukladá prehodnotenie všetkých doteraz prijatých netermínovaných úloh z hľadiska ich aktuálnosti a prípadnej duplicity so všeobecne záväznými právnymi predpismi a následné predloženie návrhu na zrušenie neaktuálnych, resp. duplicitných úloh na rokovanie vlády. Súčasne je potrebné pri predkladaní návrhov uznesení vlády zvážiť opodstatnenosť navrhovaných úloh z tohto hľadiska. 

*  *  *

	Z výsledkov kontroly plnenia úloh z uznesení vlády splatných v IV. štvrťroku 2003 vyplýva že:

-	z 1125 termínovaných úloh, splatných v kontrolovanom období, sa 6 úloh nesplnilo           (0,5 %). Podiel netermínovaných úloh predstavuje 67,4 % všetkých úloh. Do návrhov uznesení vlády viac netermínovaných úloh ako termínovaných úloh predložili najmä minister pôdohospodárstva,  minister dopravy, pôšt a telekomunikácií a minister obrany.

-	v kontrolovanom období sa v niektorých prípadoch navrhovali do uznesení vlády netermínované úlohy, duplicitne ukladajúce členom vlády a predsedom ÚOŠS povinnosti, ktoré im vyplývajú zo zákonov. Týmto narastá počet nadbytočných netermínovaných úloh, ako aj administratívna náročnosť pri  ich sledovaní a vyhodnocovaní. V nadväznosti na uvedené je potrebné prehodnotiť všetky doposiaľ nesplnené úlohy z hľadiska ich aktuálnosti, resp. duplicity a následne predložiť vláde návrh na zrušenie neaktuálnych, resp. duplicitných úloh.